Virallinen lehti nro C 118 , 29/04/1999 s. 0031



KIRJALLINEN KYSYMYS E-2123/98 esittäjä(t): Klaus Lukas (NI) komissiolle (10. heinäkuuta 1998) Aihe: Toimintasuunnitelma Euroopan talouden kilpailukyvyn edistämiseksi Talous- ja raha-asioita sekä teollisuuspolitiikkaa käsittelevän valiokunnan Wieniin suuntautuneen vierailun yhteydessä Itävallan talousministeri Johannes Farnleitner ilmoitti, että hänen aikomuksenaan on toteuttaa Itävallan neuvoston puheenjohtajuuden aikana toimintasuunnitelma Euroopan talouden kilpailukyvyn edistämiseksi. Koska ministeri ei kysyttäessä ollut valmis tai kykenevä antamaan lähempiä yksityiskohtia tästä hankkeesta, allekirjoittanut parlamentin jäsen osoittaa komissiolle seuraavat asiaa koskevat kysymykset: Onko komissio jo perehtynyt tähän "toimintasuunnitelmaan Euroopan talouden kilpailukyvyn edistämiseksi"? Jos on, millaisia toimia on suunniteltu ja kuka ne toteuttaa ja miten? Kuinka suuri summa ja mistä budjettikohdasta tälle hankkeelle on varattu? Ellei ole, millaisena komissio pitää Itävallan talousministerin aikomusta toteuttaa "toimintasuunnitelma Euroopan talouden kilpailukyvyn edistämiseksi"? Komission jäsenen Martin Bangemanninkomission puolesta antama vastaus (16. syyskuuta 1998) Teollisuusasioita käsittelevän neuvoston roolista 24 päivänä huhtikuuta 1997 teollisuusasioita käsittelevän neuvoston tekemien päätösten(1) seurauksena neuvosto hyväksyi 13 päivänä marraskuuta 1997 ohjelman "Jatkokeskustelu teollisuuden kilpailukyvystä: keskipitkän aikavälin työohjelma"(2), johon osallistuisivat puheenjohtajamaat Luxemburg, Yhdistynyt kuningaskunta ja Itävalta yhdessä. Työohjelma on esitelty Luxemburgin puheenjohtajakaudella teollisuusasioita käsittelevälle neuvostolle muistion muodossa. Työohjelman ensisijaisestena tarkoituksena on mahdollistaa teollisuusasioita käsittelevän neuvoston vuosittainen kilpailukyvystä käytävä keskustelu, luoda suorempi vuoropuhelu teollisuuden edustajien kanssa ja osallistua keskusteluun kilpailukykyä koskevista aloitteista ja politiikoista. Teollisuusasioita käsittelevän neuvoston 13. marraskuuta 1997 ja 7. toukokuuta 1998, Luxemburgin ja Yhdistyneen kuningaskunnan peräkkäisillä puheenjohtajakausilla pidettyjen kokousten jälkeen kilpailukyky on ollut ensimmäisenä asiana teollisuusasioita käsittelevän neuvoston esityslistalla, ja teollisuus on ollut läheisesti mukana keskustelun valmistelussa. Näissä tilaisuuksissa ministereillä on ollut tapana analysoida teollisuuden kilpailukykytilannetta. Itävallan puheenjohtajakaudella keskusteluun tuodaan mukaan "Raportti kilpailukyvystä 1998", jonka on laatinut tutkimuslaitosten yhteenliittymä komission toimeksiannosta. Raportin tarkoituksena on auttaa neuvostoa tunnistamaan tärkeimmät kilpailukykyyn vaikuttavat tekijät ja määrittelemään yhteisön tasolla toteutettavat aloitteet. Teollisuusasioita käsittelevä neuvosto teki 24. huhtikuuta 1997 päätelmät, joiden seurauksena käynnistettiin esikuva-analyysiä (benchmarking) käsittelevät pilottihankkeet. Pilottihankkeita koordinoivat jäsenvaltiot esittävät niiden tulokset seuraavassa teollisuusasioita käsittelevän neuvoston kokouksessa marraskuussa, jolloin on tilaisuus tarkastella yksityiskohtaisemmin tiettyjä keskeisiä tekijöitä. Kun pilottivaihe on päättynyt, komissio käynnistää arvioinnin esikuva-analyysin jatkamisen tarpeellisuudesta vuonna 1999. Itävalta aikoo puheenjohtajakautensa aikana saattaa ajan tasalle aikasemmin mainitun teollisuuden kilpailukykyä koskevan keskipitkän aikavälin työohjelman. Komissio antaa käyttöön kaikki tiedot, jotka ovat tarpeen jo käynnistetyn ohjelman jatkamiseksi ja suunniteltujen toimien toteuttamiseksi. (1) Neuvoston asiakirja 7257/97 ECO 87. (2) Asiakirja 11637/97 ECO 241.